۱۴۴۷-۳-۲۰ تاریخ نشر شوی خبرونه میدان وردګ افغانی_سره_میاشت؛ میدان وردګو کې زرګونو هېوادوالو ته روغتیایی خدمتونه وړاندې شوی دی شنبه، ٢٠ ربیع الأول ١۴۴٧ د افغانی سرې میاشتې روغتیایی کارکوونکو د #میدان_وردګو ولایت په بېلابېلو ولسوالیو او کلیو کې د تېرو ۳۰ ورځو په اوږدو کې ١٦١٢ تنه ناروغانو ته د معاینې او درملو د ورکړې، ټپونو د پانسمان، واکسینونو د تطبیق، خوارځواکۍ، له زېږون وړاندې او وروسته د اړینو روغتیایی مشورو او کورنی پلان د تنظیم ترڅنګ ٢٣٠٨ ناروغانو ته د لازمو روغتیایی مشورو وړاندې کولو برخه کې خدمتونه ترسره کړی دی. تورخم عمومی رئیس #تورخم کې د راستنېدونکو کډوالو له پنډغالی لیدنه وکړه شنبه، ۲۰ ربیع الأول ۱۴۴۷ د #افغانی_سرې_میاشتې عمومی رئیس، ښاغلی شیخ‌ الحدیث شهاب‌الدین دلاور، د #ننګرهار ولایت په تورخم عمری پنډغالی کې له روغتیایی کلینیک، د راستنېدونکو کډوالو له بهیر او د پخو خوړو له وېش لیدنه وکړه. لیدنه کې ښاغلی دلاور، راستنېدونکو کډوالو ته د هر راز همکارۍ ډاډ ورکړ، پنډغالی کې یې د افغانی سرې میاشتې روغتیایی کلینیک کارکوونکو ته له کډوالو سره د نېک چلند، ښو او پر وخت خدمتونو په ترسره کولو د ټینګار سربېره ځینې لازمې سپارښتنې هم وکړې او د پخو خوړو د وېش بهیر یې له نزدې و ارزوه. د یادونې وړ ده، چې د افغانی سرې میاشتې له لوری د تورخم په عمری پنډغالی کې هره ورځ پر ۲ زره کډوالو پاخه خواړه وېشل کېږی، سلګونه ناروغانو ته وړیا روغتیایی خدمتونه وړاندې کېږی او سلګونه کډوالو کورنیو ته د لنډ مهالې سرپناه په موخه د استوګنې زمینه هم برابره شوې ده. هرات هرات کې ۳۰۰ راستنو شوو کډوالو کورنیو سره #نغدی_مرسته وشوه شنبه، ۲۰ ربیع الأول ۱۴۴۷ د #افغانی_سرې_میاشتې له لوری په هرات ولایت کې له ګاونډیو هېوادونو څخه ۳۰۰ راستنو شوو #کډوالو کورنیو سره د ژوند د لومړنیو اړتیاوو پوره کولو په موخه درې میلیونه (۳،۰۰۰،۰۰۰) افغانۍ نغدی مرسته وشوه، چې په کې هرې کورنۍ ته ۱۰،۰۰۰ افغانۍ ورکړل شوې. د یادونې وړ ده، چې څه موده وړاندې هم په یاد ولایت کې پر ۴۰۰ راستنو شوو کډوالو کورنیو ۴ میلیونه افغانۍ وېشل شوې وې.